section_heading: Spomenici od cinka u Hrvatskoj
paragraph_text: Arhitektonski ukrasi od cinka dominiraju krovom zgrade uprave hrvatskih željeznica, te na zgradi Hrvatskog narodnog kazališta u Zagrebu, navodno je i izvorna verzija Fernkornovog spomenika Sv. Jurju bila od cinka, a od cinka je i tkz. genij prosvjete koji se pripisuje kiparu Dragutinu Moraku, a danas se čuva u Muzeju za umjetnost i obrt u Zagrebu, dok je nekada stajao na Starčevičevu domu, također u Zagrebu (danas Gradska knjižnica, nadomješten replikom u lijevanom i pozlaćenom aluminiju).